CELEX: 62016TN0207
Language: mt
Date: 2016-05-04 00:00:00
Title: Kawża T-207/16: Rikors ippreżentat fl-4 ta’ Mejju 2016 – Aristoteleio Panepistimio Thessalonikis vs Il-Kummissjoni Ewropea

11.7.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 251/36
            
         Rikors ippreżentat fl-4 ta’ Mejju 2016 – Aristoteleio Panepistimio Thessalonikis vs Il-Kummissjoni Ewropea
   (Kawża T-207/16)
   (2016/C 251/42)
   Lingwa tal-kawża: il-Grieg
   
      Partijiet
   
   
      Rikorrent: Aristoteleio Panepistimio Thessalonikis (Thessaloniki, il-Greċja) (rappreżentant: V. Christianòs, avukat)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla d-deċiżjoni ta’ esklużjoni tar-rikorrent;
            
         
               —
            
            
               tannulla d-deċiżjoni ta’ reġistrazzjoni u ta’ attivazzjoni tar-rikorrent fis-Sistema ta’ twissijiet bikrija u/jew Sistema unika ta’ detezzjoni bikrija u ta’ esklużjoni); u
            
         
               —
            
            
               tikkundanna lill-konvenuta għall-ispejjeż.
            
         
      Motivi u argumenti prinċipali
   
   Permezz tar-rikors inkwistjoni, ir-rikorrent jitlob l-annullament, fl-ewwel lok, tad-deċiżjoni tal-uffiċjal awtorizzanti responsabbli u/jew tal-amministrazzjoni li taġġudika responsabbli li teskludi lir-rikorrent u, fit-tieni lok, l-annullament tad-deċiżjoni tal-uffiċjal awtorizzanti responsabbli u/jew tal-amministrazzjoni li taġġudika responsabbli li magħha saret l-applikazzjoni għar-reġistrazzjoni jew waslet ir-reġistrazzjoni, kif ukoll bl-attivazzjoni tan-notifika ta’ esklużjoni min-naħa tal-Kummissjoni fil-konfront tar-rikorrent fis-Sistema ta’ twissijiet bikrija (Early Warning System) u/jew fis-Sistema unika ta’ detezzjoni bikrija u ta’ esklużjoni (Early Detection and Exclusion System), ġestiti mill-Kummissjoni Ewropea.
   Ir-rikorrent isostni li għandhom jiġu annullati l-atti kkontestati għal dawn il-motivi:
   
               1.
            
            
               L-ewwel motiv ibbażat fuq ksur tal-forom sostanzjali.
            
         
               2.
            
            
               It-tieni motiv ibbażat fuq ksur tad-dispożizzjonijiet tad-Deċiżjoni 2014/792/UE (1), dwar is-Sistema ta’ twissijiet bikrija, u tar-Regolament 2015/1929 (2), dwar Sistema unika ta’ detezzjoni bikrika u ta’ esklużjoni, kif ukoll id-dritt tas-smigħ u l-prinċipju ta’ proporzjonalità.
            
         
               3.
            
            
               It-tielet motiv ibbażat fuq ksur tal-prinċipji ġenerali ta’ amministrazzjoni tajba u ta’ trasparenza.
            
         
      (1)  2014/792/UE: Deċiżjoni tal-Kummissjoni, tat- 13 ta’ Novembru 2014, dwar is-Sistema ta’ Twissijiet Bikrija li għandha tintuża mill-uffiċjali awtorizzanti tal-Kummissjoni u tal-aġenziji eżekuttivi (ĠU L 329 p. 68).
   
      (2)  Regolament (UE, Euratom) 2015/1929 tal-Parlament Ewropew u tal-Kunsill, tat-28 ta’ Ottubru 2015, li jemenda r-Regolament tal-Kunsill (UE, Euratom) Nru 966/2012 dwar ir-regoli finanzjarji applikabbli għall-baġit ġenerali tal-Unjoni (ĠU L 286, p. 1).